اسلام آباد : پاک فوج انا کنڈآن ترکیہ و شام اٹ ریسکیو اینڈ ریلیف مشن برجاءِ‘ حوال نا رد اٹ پاک فوج ترکیہ نا شار ادیامان اٹ ریسکیو آپریشن کننگ اٹی ءِ‘ پین 11 ہند آ سرچ آپریشن کننگا و 10 پین لاش پٹسا اوفتا وارث آتے تننگا‘ جم وڑ اٹ 88 ہند آتیا سرچ آپریشن کننگا وخت اس کہ 37 ہند آ ریسکیو آپریشن کننگا۔ پاک فوج انا کمکی و ریسکیو ٹیمک دا وخت اسکان 8 بندغ ءِ زندہ کشانو۔ 134بندغ نا لاش تے کشسا اوفتا وارث آتے تننگا۔ پاکستان آرمی سول سوسائٹی ترکیہ و شام انا زمی جمب زہمی تا کمک ءِ کننگ اٹی ءِ۔ 18 ٹن کمکی گڑا ہرافتے ٹی یخ آن بچنگ نا تمبو‘4 ٹن دارو‘ کفن، پُچ‘ سلیپنگ بیگ و جیکٹ اوار ءُ اوفتے PIA نا جہاز اٹ شام اکن راہی کننگا۔
(آن لائن)
